Gruodė
Gruodė – upelis Lietuvoje, Klaipėdos rajone; Minijos kairysis intakas. Prasideda prie Poškų kaimo, į rytus nuo Agluonėnų. Teka į pietvakarius, vakarus. Įteka į Miniją 31 km nuo jos žiočių, priešais Priekulę. Turi bevardį kairįjį intaką. Beveik visa vaga sureguliuota. Prie Gruodės įsikūrę Vanagai, Griežiai, Stragnai II. Upėvardis kildinamas iš žodžio gruodas („sušalęs purvas, sušalusi žemė“).